НАЦРТ ЗАКОНА

 О ИЗМЕНАМА И ДОПУНАМА ЗАКОНА О ПОРЕЗУ НА ДОХОДАК ГРАЂАНА

Члан 1.

У Закону о порезу на доходак грађана („Службени гласник РС”, бр. 24/01, 80/02, 80/02-др. закон, 135/04, 62/06, 65/06-исправка, 31/09, 44/09, 18/10, 50/11, 91/11-УС, 93/12, 114/12-УС, 47/13, 48/13-исправка, 108/13, 57/14, 68/14-др. закон, 112/15, 113/17, 95/18, 86/19, 153/20, 44/21 и 118/21), у члану 5. речи: „по решењу надлежног пореског органа” замењују се речју: „самоопорезивањем”.

Члан 2.

У члану 12а став 1. после речи: „30) и 31),”, додају се речи: „члана 12б ст. 1. и 2,”.

Члан 3.

У члану 12б став 1, мења се и гласи:

 „Нормирани трошкови у динарском износу из члана 56. став 2. тачка 1) и члана 85. став 5. тачка 2) подтачка (1) овог закона по основу прихода који физичко лице оствари у кварталу, признају се у висини од 96.000 динара.”.

После става 1. додаје се нови став 2, који гласи:

„Нормирани трошкови у динарском износу из члана 56. став 2. тачка 2) и члана 85. став 5. тачка 2) подтачка (2) овог закона по основу прихода који физичко лице оствари у кварталу, признају се у висини од 57.900 динара.”.

У досадашњем ставу 2. који постаје став 3. речи: „става 1.” замењују се речима: „ст. 1. или 2.”.

Члан 4.

У члану 13. став 3. после речи: „зарада предузетника” додају се речи: „и предузетника пољопривредника”.

Члан 5.

 У члану 15а ст. 2, 4. и 5. речи: „19.300 динара” замењују се речима: „21.712 динара”.

Члан 6.

У члану 15в став 4. у тачки 1) тачка и запета на крају замењују се запетом и додаје се реч: „или”.

Члан 7.

У члану 21в став 1. речи: „2022. године” замењују се речима: „2023. године”.

Члан 8.

У члану 21д став 1. речи: „2022. године” замењују се речима: „2023. године”.

Члан 9.

 У члану 33а став 5. мења се и гласи:

„Изузетно од става 4. овог члана, лица која се не региструју код организације која води регистар привредних субјеката, обавештење о опредељењу да врше исплату личне зараде подносе у електронском облику преко портала Пореске управе, у року од пет дана од дана регистрације у Пореској управи, односно дана доделе ПИБ а најкасније до 31. децембра текуће године.”.

Члан 10.

 У члану 42. став 1. после речи: „порез на додату вредност” додају се речи: „а најкасније до 31. децембра текуће године за наредну годину”.

Став 3. мења се и гласи:

„Изузетно од става 2. овог члана, лица која се не региструју код организације која води регистар привредних субјеката, захтев за паушално опорезивање подносе у електронском облику преко портала Пореске управе, у року од пет дана од дана регистрације у пореској управи, односно дана доделе ПИБ а најкасније до 31. децембра текуће године.”.

Члан 11.

 У члану 55. додаје се став 2, који гласи:

„Изузетно од става 1. овог члана, опорезиви приход од ауторских и сродних права на које се порез плаћа самоопорезивањем, изузев тих прихода које остварује обвезник који има статус самосталног уметника у складу са законом којим се уређује област културе, чини бруто приход остварен у кварталу умањен за нормиране трошкове у динарском износу:

1) у висини из члана 12б став 1. овог закона, или

2) у висини из члана 12б став 2. овог закона увећане за 34% бруто прихода оствареног у кварталу.”.

Члан 12.

 У члану 56 став 2. мења се и гласи:

„Изузетно од става 1. овог члана, за приходе од ауторских и сродних права на које се порез плаћа самоопорезивањем, изузев тих прихода које остварује обвезник који има статус самосталног уметника у складу са законом којим се уређује област културе, признају се нормирани трошкови у динарском износу:

1) из члана 12б став 1. овог закона, или

2) из члана 12б став 2. овог закона увећани за 34% бруто прихода оствареног у кварталу.”.

Члан 13.

 У члану 58. додаје се став 2, који гласи:

„Изузетно од става 1. овог члана, стопа пореза на приходе од уговорене накнаде од ауторских и сродних права на које се порез плаћа самоопорезивањем, за које се нормирани трошкови признају у складу са чланом 56. став 2. тачка 2) овог закона, износи 10%.”.

Члан 14.

 У члану 85. став 5. тачка 2) мења се и гласи:

„2) става 1. тачка 18) овог члана, који физичко лице оствари по основу уговорене накнаде за извршени рад, на који се порез плаћа самоопорезивањем, чини бруто приход остварен у кварталу умањен за нормиране трошкове у динарском износу:

(1) из члана 12б став 1. овог закона, или

(2) из члана 12б став 2. овог закона увећане за 34% бруто прихода оствареног у кварталу.”.

Члан 15.

 У члану 86. став 2. мења се и гласи:

„Изузетно од става 1. овог члана, стопа пореза на приходе од:

1) осигурања лица из члана 84. овог закона износи 15%;

2) уговорене накнаде за извршени рад на које се порез плаћа самоопорезивањем, за које се нормирани трошкови признају у складу са чланом 85. став 5. тачка 2) подтачка (2) износи 10%.”.

Члан 16.

У члану 87. став 1. речи: „Годишњи порез на доходак грађана плаћају физичка лица” замењују се речима: „Годишњим порезом на доходак грађана опорезује се доходак физичких лица ”.

У ставу 2. тачка 1) речи: „чл. 13. до 15в” замењују се речима: „чл. 15а до 15в”.

У тачки 2) речи: „члана 40.” замењују се речима: „члана 41.”.

У ставу 3. речи: „чланом 40.” замењују се речима: „чланом 41.”.

Члан 17.

 У члану 92. додају се ст. 2. до 4, који гласе:

„На основу података из службених евиденција порески орган уноси податке у пореску пријаву из става 1. овог члана и поставља је на портал Пореске управе најкасније до 1. априла године која следи години за коју се утврђује годишњи порез на доходак грађана.

Порески обвезник је у обавези да изврши измену, односно допуну пореске пријаве из става 2. овог члана, у делу у коме нису исказани тачни и одговарајућиподаци и након тога поднесе пореску пријаву у електронском облику преко портала Пореске управе.

Уколико порески обвезник у року из става 1. овог члана не поднесе пореску пријаву, Пореска управа подноси пореску пријаву за то лице.”.

Члан 18.

 У члану 94. став 3. брише се.

 Досадашњи ст. 4. и 5. постају ст. 3. и 4.

У досадашњем ставу 6. који је постао став 5. речи: „става 4.” замењују се речима: „става 3.”.

Досадашњи став 7. постаје став 6.

Досадашњи став 8. брише се.

Члан 19.

 У члану 95. ст. 6. и 7. мењају се и гласе:

„Пореска пријава са обрачунатим порезом за који је чланом 100а став 1. тачка 2) подтач. (2) и (3) и тачка (3) и став 2.тог члана утврђена обавеза самоопорезивања, подноси се у року од 30 дана од дана остваривања прихода.

Изузетно од става 6. овог члана, пореска пријава за приходе од уговорене накнаде од ауторских и сродних права и уговорене накнаде за извршени рад на које се порез плаћа самоопорезивањем, у којој се исказују опредељени нормирани трошкови сагласно члану 56. став 2. и члану 85. став 5. тачка 2) овог закона, подноси се у року од 30 дана од истека квартала у коме су ти приходи остварени.”.

Члан 20.

 У члану 98. у тачки 3) речи: „за годишњи порез на доходак грађана,” бришу се.

Члан 21.

 У члану 100. у тачки 2а) тачка и запета на крају замењују се тачком.

Тачка 3) брише се.

Члан 22.

У члану 100а став 1. мења се и гласи:

„Самоопорезивањем утврђују се и плаћају порези на:

1) приходе од самосталне делатности предузетника, предузетника пољопривредника и предузетника другог лица који води пословне књиге у складу са чланом 43. ст. 2. и 3. овог закона;

2) приходе које исплаћује исплатилац који није правно лице, предузетник или предузетник паушалац, и то:

(1) приходе од уговорене накнаде од ауторских и сродних права и уговорене накнаде за извршени рад за које се опорезиви приход утврђује сагласно члану 55. став 2. и члану 85. став 5. тачка 2);

(2) камате;

(3) друге приходе из члана 85. овог закона, изузет прихода из подтачке (1);

3) приходе које исплаћује исплатилац који није правно лице, предузетник, предузетник паушалац или предузетник пољопривредник, по основу прихода од издавања непокретности и давања у закуп покретних ствари;

4) доходак који се опорезује годишњим порезом на доходак грађана у складу са чланом 87. овог закона.”.

После става 6. додају се ст. 7. и 8, који гласе:

„Порез на приходе од уговорене накнаде од ауторских и сродних права и уговорене накнаде за извршени рад на које се порез плаћа самоопорезивањем, за које је опорезиви приход утврђен сагласно члану 55. став 2. и члану 85. став 5. тачка 2) овог закона, плаћа на приход који је обвезник остварио у кварталу.

По основу података из става 1. тачка 2) подтачка (1) овог члана остварених у сваком посебном кварталу подноси се пореска пријава у којој се обвезник опредељује за једну пореску основицу, и то утврђену сагласно члану 55. став 2. тачка 1) и члану 85. став 5. тачка 2) подтач. (1) или сагласно члану 55. став 2. тачка 2) и члану 85. став 5. тачка 2) подтач. (2) овог закона.”.

Члан 23.

 У члану 109. став 13. брише се.

Члан 24.

 У члану 110. у тачки 2) речи: „на годишњи порез на доходак грађана и” бришу се.

Члан 25.

Прво усклађивање нормираних трошкова у динарском износу од 57.900 динара и 96.000 динара из члана 3. овог закона, годишњим индексом потрошачких цена врши се почев у 2024. години.

Члан 26.

Прво усклађивање неопорезивог износа зараде од 21.712 динара из члана 5. овог закона, годишњим индексом потрошачких цена врши се почев у 2024. години.

Члан 27.

 Одредбе овог закона примењиваће се од 1. јануара 2023. године.

Члан 28.

Овај закон ступа на снагу осмог дана од дана објављивања у „Службеном гласнику Републике Србије”.